5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1335 της 21/31 Δεκ. 1951 (ΦΕΚ Α' 331) Περί τροποποιήσεως της υπ' αριθ. 399 της 30 Μαρτίου 1951 πράξεώς του. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Προτάσει του Υφυπουργού Εμπορίου και έχον υπ' όψιν τας διατάξεις του υπ' αριθ. 136/1946 Ν/Δτος «περί κυρώσεως και συμπληρώσεως του από 10/11.5.1946 Ν.Δ/τος «περί Αγορανομικού  Κώδικος» ως τούτο ετροποποιήθη και συνεπληρώθη δια του Α.Ν. 782/48, το υπ' αριθ. 666/ 48 Ν.Δ/μα «περί συστάσεως Υπουργείου Εφοδιασμού και Διανομών», ως και τας υπ' αριθ. 1200/50, 234/51 και 399/51 πράξεις του, αποφασίζει: Καθορίζει όπως, εφ' όσον άλλως δεν ήθελον ορισθή δια Νόμου, ο παρά του Υφυπουργού Εμπορίου διαταχθησόμενος ειδικός αγορανομικός έλεγχος των ασκουσών την εμπορίαν των πετρελαιοειδών επιχειρήσεων περιλάβη προκειμένου μεν περί της πρώτης περιόδου τα από 1 Απρ. 1951 μέχρι 31 Μαρτ. 1952 χρονικόν διάστημα, προκειμένου δε περί της δευτέρας περιόδου το από 1 Απρ. 1952 μέχρι 31 Δεκ. 1952 χρονικόν διάστημα, τροποποιούμενης ως προς τούτο και μόνον της υπ' αριθ. 399 της 30ης Μαρτίου 1951 πράξεώς του. Η παρούσα δημοσιευθήτω δια της Εφημερίδος της Κυβερνήσεως. 